དམིགས་པའང་སྦྱར་ནས་སྙིང་པོའ་ིསྔགས་གཙོ་བོར་བཟླ་ཞིང་།  ཁ་ཚར་གྱི་སྔགས་ཀྱང་སྐབས་དང་བསྟུན་ཏེ་བཟླ་བར་བྱའོ།  ། ཐུན་མཐར་ཡིག་བརྒྱ་དང་མཆོད་བསྟོད་བྱ།  གཏོར་མ་བྱིན་གྱིས་བརླབས།  གཏོར་མགྲོན་སྤྱན་འདྲེན་མི་དགོས། བུམ་པའི་ལྷ་ལ་ཕུལ་ཏེ་མཆོད་བསྟོད་སོགས་བྱེད་ཚུལ་གོང་དང་འདྲ།  ཉིན་མང་པོའ་ིབར་དུ་སྒྲུབ་ན།  ཐུན་སྔ་མ་རྣམས་ལ་གཤེགས་གསོལ་མི་བྱེད་པར་བསྔོ་བ་སྨོན་ལམ་སོགས་བྱས་ལ་ཐུན་གཏོང་།  ཆོ་ག་རྗེས་མའི་སྐབས།  བསངས་སྦྱངས་ས་བོན་ལས་མི་བསྐྱེད་པར།  རང་གི་མདུན་དུ་པདྨ་དང་ཟླ་བའི་དཀྱིལ་འཁོར་གྱི་སྟེང་དུ་རིན་པོ་ཆེའི་བུམ་པ།
ཞེས་པ་ནས།  མེ་ཏོག་སྣ་ཚོགས་གཅལ་དུ་བཀྲམ་པའི་དབུས་སུ་པདྨ་དང་ཉི་མའི་དཀྱིལ་འཁོར་གྱི་སྟེང་
285
དུ་རྗེ་བཙུན་མ་རི་ཁྲོད་ལོ་མ་གྱོན་མ།  ཞེས་སོགས་ཀྱིས་སྔར་ཡོད་གསལ་འདེབས་ཚུལ་དུ་བསྐྱེད།  སྒྲུབ་པ་ཐོན་པའི་ཐུན་ཐ་མའི་གཏོར་འབུལ་གྱི་རྗེས་སུ།  སླར་ཡང་མཆོད་བསྟོད་མདོར་བསྡུས་བྱས།  ཡིག་བརྒྱ་བརྗོད།  ནོངས་པ་བཟོད་པར་གསོལ་ལ།  ཨོཾ་ཨཱཿཧཱུཾ་བརྗོད་ཅིང་དུང་ཆོས་ཀྱི་ཆུས་མཆོད་ཡོན་ཕུལ་བས།  བུམ་པའི་ལྷ་ཡེ་ཤེས་པ་རང་བཞིན་གྱི་
གནས་སུ་གཤེགས།  དམ་ཚིག་པ་འོད་དུ་ཞུ་ནས་བུམ་ཆུ་དང་དབྱེར་མེད་རོ་གཅིག་ཏུ་འདྲེས་པས།  ཆུ་
ལྷ་མོ་རྡུལ་ཕྲ་རབ་ཀྱི་རང་བཞིན་དུ་གྱུར་པར་བསམ་མོ།  གཉིས་པ་དེ་ལྟར་སྒྲུབ་པའི་བུམ་པའི་ཆུས་རང་གཞན་གྱི་དོན་བྱ་བའི་ཚུལ་ལ་གཉིས།  བསྒྲུབ་བྱ་ཉུང་ངུ་ལ་བྱ་བའི་ཚུལ་དང་།  དགོན་གྲོང་སོགས་མང་པོ་ལ་བྱ་བའི་ཚུལ་ལོ།  ། དང་པོ་ནི་སྲང་རྒྱུད་པའི་མན་ངག་རི་ཁྲོད་མ་རིགས་གསུམ་གྱི་བུམ་ཆོག་ཏུ།  ནད་པ་ཡོད་ན་བུམ་ཆུ་སྦྱིན་ནོ་ཞེས་པ་ཙམ་ལས་མ་གསུང་བས།  ནད་པ་ཐག་རིང་པོ་ན་ཡོད་པའམ།  འགྲུལ་འཛེམ་དགོས་པ་སོགས་ཀྱི་དགག་བྱ་ཅན་ཡིན་ན་བུམ་ཆུ་བསྐུར་ལ་འཐུང་བ་དང་ལུས་དང་གནས་ཁང་གི་ཕྱི་ནང་དུ་འཐོར་བ་སོགས་བྱེད་དུ་བཅུག་པས་ཀྱང་ཆོག་ལ།  དངོས་སུ་ཁྲུས་བྱེད་ན། རྣམ་འཇོམས་སོགས་ཀྱི་བྱབས་ཁྲུས་ལྟར་ལ།  འདིའི་སྙིང་པོ་བརྗོད་ཅིང་བཀྲུ་བྱབས་བསྲུང་བ་རྣམས་བྱས་ཀྱང་མི་རུང་བ་མེད་པར་སེམས།  འོན་ཀྱང་ཡིག་ཆ་སྔ་མ་རྣམས་སུ་མི་འབྱུང་བས་འདིར་འགྲོ་མགོན་འཕགས་པས་མཛད་པའི་འདིའི་བུམ་ཆོག་ལས་བསྒྲུབ་བྱ་ཉུང་ངུའི་དོན་དུ་བྱེད་ན་དངོས་སུ་བཀྲུ་ཞིང་ཀུ་ཤ་ལ་སོགས་པས་སྤྱི་བོ་ནས་གཏོར་ལ།  ཁྲུས་ཀྱི་ཚིགས་བཅད་དང་།  སྔགས་རིམ་པས་བརྗོད་པར་བྱའོ།  ། ཞེས་གསུངས་པ་ལྟར་བྱ་སྟེ།  བསྒྲུབ་བྱ་མདུན་དུ་བཞག། རང་ཉིད་ཀྱིས་བུམ་བ་ཐོགས་ཏེ།  ཇི་ལྟར་བལྟམས་པ་ཙམ་གྱིས་ནི།  ། ཞེས་པ་ནས།  དེ་བཞིན་བདག་གིས་ཁྲུས་བགྱིའོ།  །
ཨོཾ་པི་ཤཙི་པརྞ་ཤ་བ་རི་སརྦ་ཛྭ་ར་པྲ་ཤ་མ་ན་ཡེ།  སྐལ་ལྡན་རིགས་ཀྱི་བུ་འདི་ཉིད་ཀྱི་སྡིག་པ་དང་སྒྲིབ་
པ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ།  དེ་བཞིན་དུ།  ནད་ཐམས་ཅད།  རིམས་ཐམས་ཅད།  གདོན་ཐམས་
ཅད།  བར་ཆད་མི་མཐུན་པའི་ཕྱོགས་ཐམས་ཅད་ཤིནྟཾ་ཀུ་རུ་ཡེ་སྭཱཧཱ།  ཞེས་བརྗོད་ཅིང་བཀྲུ།  སླར་ཡང་སྔགས་དང་ཚིག་དེ་རྣམས་བརྗོད་ཅིང་བཀྲུ་བ་ལན་མང་དུ་བྱ།  བསྡུ་ན་དེ་ཙམ་གྱིས་ཆོག་མོད་སྤྲོས་བ་ལ་དགའ་ན།  འདི་ནི་སྦྱིན་
པའི་རང་བཞིན་ཆུ།  ། ཞེས་སོགས་ཕྱིན་དྲུག་གི་ཚིགས་ལ་སྔགས་སྦྱར་ཏེ་བཀྲུ།  རྒྱས་བསྡུས་གང་བྱེད་ཀྱང་དེ་ནས།  ཚིག་མཚམས་རྣམས་སུ་བུམ་ཆུ་འམ་མེ་ཏོག་འཐོར་བ་དང་བཅས།  གང་ལ་སེར་སྣ་རྣམ་ཆགས་པ།  ། ཞེས་པ་ནས།  ཁྱེད་
ཅག་སྡིག་པར་མ་གྱུར་ཅིག། བདེན་པ་དང་བདེན་པའི་ཚིག་འདི་དག་གིས་སྐལ་ལྡན་རིགས་ཀྱི་བུ་འདི་
ཉིད་བདུད་དང་མི་མཐུན་པའི་ཕྱོགས་ཐམས་ཅད་ལས་རྒྱལ་ཏེ་ཤིན་ཏུ་བཀྲ་ཤིས་པར་གྱུར་ཅིག། སྔགས་ཀྱི་མཐར།  ཛ་ཡ་ཛ་ཡ།  སིདྡྷི་སིདྡྷི།  ཕ་ལ་ཕ་ལ་ཧོཿགནས་གསུམ་དུ་རྡོ་རྗེ་རྒྱ་གྲམ་དུ་འཇོག་ཅིང་།  སྔགས་
286
ཀྱི་མཐར།  ཀཱ་ཡ་བཛྲ་རཀྵ་རཀྵ།  ཝཱ་ཀ་བཛྲ་རཀྵ་རཀྵ།  ཙི་ཏྟ་བཛྲ་རཀྵ་རཀྵ།  ཞེས་བརྗོད་ཅིང་བསུང་།  རྡོ་རྗེ་སྤྱི་བོར་བཞག་ལ།  རྒྱལ་བ་སྲས་བཅས་བདེན་པའི་བྱིན་རླབས་དང་།  ། རི་ཁྲོད་ལོ་མ་གྱོན་མའི་མཐུ་
སྟོབས་ཀྱིས།  ། འགྲོ་བ་འདི་ལ་བདག་གིས་བསྲུང་ཟིན་གྱིས།  ། འདི་ལ་སུས་ཀྱང་གནོད་པ་མ་བྱེད་
ཅིང་།  ། ཅེས་བཀའ་བསྒོ།  ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ།  ། ཞེས་སོགས་ཚིགས་སུ་བཅད་པ་གང་ཤེས་ཀྱིས་ཤིས་པ་བརྗོད་པར་བྱའོ།  ། གཉིས་པ་ནི།  དགོན་སྡེ་དང་།  གྲོང་དང་།  ཡུལ་ལྗོངས་དང་།  སྐྱེ་བོ་མང་པོ་དང་། རྟ་ཕྱུགས་ལ་སོགས་པའི་སྲོག་ཆགས་མང་པོའ་ིདོན་དུ་བྱེད་པ་ཡིན་ན།  དེ་དག་མཐོང་བའི་ས་ཕྱོགས་མཐོ་ཞིང་གཙང་བ་ཞིག་ཏུ་ཕྱིན་ལ།  གཏོར་མ་ཆ་གསུམ་མམ།  བགེགས་གཏོར་བཏང་།  དེ་ནས་རང་གི་སྙིང་ག་ནས་འོད་འཕྲོས་པས།
བཅོམ་ལྡན་འདས་ཤཱཀྱ་ཐུབ་པ་ཉན་ཐོས་དང་བྱང་ཆུབ་སེམས་དཔའི་དགེ་འདུན་དང་།  ཕྱོགས་སྐྱོང་བ་
དང་འཇིག་རྟེན་སྐྱོང་བའི་ཚོགས་ཀྱིས་བསྐོར་བ་བྱོན་ནས་དམིགས་ཡུལ་རྣམས་ཀྱི་ནད་རིམས་དང་
གདོན་བགེགས་ཀྱི་འཚེ་བ་ལ་སོགས་པའི་འགལ་རྐྱེན་ཐམས་ཅད་སེལ་བ་ལ་དགོངས་པ་རྩེ་གཅིག་ཏུ་
མཛད་པར་བསམ་ཞིང་།  འདོན་པའི་གྲོགས་དང་བཅས་པས་མགྲིན་གཅིག་ཏུ་འདི་སྐད་བརྗོད་པར་བྱའོ།  ། བི་ས་ར་ཏ།
བི་ས་ར་ཏ།  བི་ས་ར་ཏ།  བི་ས་ར་ཏ།  སངས་རྒྱས་འཇིག་རྟེན་ལ་ཐུགས་བརྩེ་བ་ཅན་གྱིས་བཀའ་སྩལ་
ཏོ།  ། སངས་རྒྱས་ཐམས་ཅད་ཀྱིས་དགོངས་པ།  རང་སངས་རྒྱས་ཐམས་ཅད་ཀྱིས་བསམས་པ།  དགྲ་
བཅོམ་པ་ཐམས་ཅད་ཀྱིས་བསམས་པ།  སློབ་པ་ཐམས་ཅད་ཀྱིས་བསམས་པ།  ཉན་ཐོས་ཐམས་ཅད་
ཀྱིས་བསམས་པ།  བདེན་པའི་ཚིག་དང་ལྡན་པ་ཐམས་ཅད་ཀྱིས་བསམས་པ།  ཆོས་ཀྱིས་བསམས་པ།
ཚངས་པས་བསམས་པ།  ཚངས་པ་སོ་སོས་བསམས་པ།  འདོད་པའི་དབང་ཕྱུག་གིས་བསམས་པ།
དབང་པོས་བསམས་པ།  ལྷས་བསམས་པ།  ལྷ་མ་ཡིན་ཐམས་ཅད་ཀྱི་དབང་པོས་བསམས་པ།  ལྷ་མ་
ཡིན་ཐམས་ཅད་ཀྱིས་བསམས་པ།  ལྷ་མ་ཡིན་གྱི་མངགས་གཞུག་པས་བསམས་པ།  འབྱུང་པོ་ཐམས་
ཅད་ཀྱིས་བསམས་པ།  བི་ས་ར་ཏ།  བི་ས་ར་ཏ།  བི་ས་ར་ཏ།  བི་ས་ར་ཏ།  སངས་རྒྱས་འཇིག་རྟེན་ལ་
ཐུགས་བརྩེ་བ་ཅན་གྱིས་བཀའ་སྩལ་ཏོ།  ། མུན་ཙ་ཏ།  མུན་ཙ་ཏ།  མ་འདུག་ཅིག། ཡམས་ཀྱི་ནད་རྣམ་
པར་ཞི་བར་གྱུར་ཅིག། ནིརྒ་ཙྪ་ཏ།  ནིརྒཙྪ་ཏ།  ནིརྒཙྪ་ཏ།  ནིརྒཙྪ་ཏ།  སངས་རྒྱས་ལྷ་ཆེན་པོ་ལྷའི་ཡང་
ལྷ།  ལྷའི་བླ་མ་གཤེགས་ཤིང་།  དབང་པོ་དང་བཅས་པའི་ལྷ་རྣམས་དང་།  ཚངས་པ་དང་བཅས་པ་
རྣམས་དང་།  དབང་པོ་དག་དང་བཅས་པ་རྣམས་དང་།  སྐྱེ་དགུའི་བདག་པོ་དང་བཅས་པ་རྣམས་དང་།
287
འཇིག་རྟེན་སྐྱོང་བ་བཞི་པོ་དག་ཀྱང་འོང་ངོ་།  ། ལྷ་འབུམ་ཕྲག་དུ་མ་དག་དང་།  ལྷ་མ་ཡིན་གྱི་དབང་པོ་
རྣམས་དང་།  ལྷ་མ་ཡིན་འབུམ་ཕྲག་དུ་མ་དག་ཀྱང་འོང་ངོ་།  ། བཅོམ་ལྡན་འདས་ལ་མངོན་པར་དགའ་
བའི་འབྱུང་པོ་འབུམ་ཕྲག་དག་ཀྱང་སེམས་ཅན་ཐམས་ཅད་ཀྱི་དོན་གྱི་ཕྱིར་འོང་སྟེ།  དེ་དག་ཁྱེད་
རྣམས་ལ་གནོད་པ་ཆེན་པོ་བྱེད་པར་འགྱུར་དུ་འོང་གིས།  ནིརྒཙྪ་ཏ།  ནིརྒཙྪ་ཏ།  ནིརྒཙྪ་ཏ།  ནིརྒཙྪ་ཏ།
མྱུར་དུ་བྱེར་ཅིག། ཁྱེད་ཅག་ལས་གང་དག་སྡང་བའི་སེམས་དང་ལྡན་པ་དེ་དག་ནི་ཕུང་བར་གྱུར་
ཅིག། གང་དག་བྱམས་པའི་སེམས་དང་ལྡན་ཞིང་ཉེ་བར་འཚེ་བར་མི་འདོད་ལ།  བསྲུང་བར་འཇུག་
པར་འདོད་པ་དེ་དག་ནི་འཁོད་ཅིག། ལུས་ལ་ཡང་འཇུག་པར་གྱིས་ཤིག། སངས་རྒྱས་འཇིག་རྟེན་ལ་
ཐུགས་བརྩེ་བ་ཅན་གྱིས་བཀའ་སྩལ་བ།  སུ་མུ།  སུ་མུ།  སུ་མུ།  སུ་མུ།  སུ་མུ།  སུ་མུ་རུ།  སུ་མུ་རུ།  སུ་
མུ་རུ།  སུ་མུ་རུ།  སུ་མུ་རུ།  སུ་མུ་རུ།  མུ་རུ།  མུ་རུ།  མུ་རུ།  མུ་རུ།  མུ་རུ།  མུ་རུ།  མུ་རུ།  མུ་རུ།  མི་རི།
མི་རི།  མི་རི།  མི་རི།  མི་རི།  མི་རི།  མི་རི།  མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་རི།  མུ་རུ།
མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་རི།  མུ་རུ།  མི་
རི།  མུ་རུ།  མི་རི།  མུ་རུ།  མི་རི།  མུ་རུ།  རི་ཏི་རི།  རི་རི་རི་རི་རི་རི་རི་རི་རི།  རཱི་རཱི་རཱི།  མཱི་རཱི།  མཱི་རཱི།  མཱི་
རཱི།  མཱི་རཱི།  མཱི་རཱི་ཏི།  ཧ་ས་མཱི་རི་ཏི།  མཱི་རི་ཏི།  མཱི་རི་ཏི།  སཱི་མི།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།
ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།
ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རཱ།  ཀཾ་ཀ་རོ།  ། ཏི་ཏི།  ཀུ་རི་ཤོ། ཀཾ་ཀ་རཱ།  ཀཾ་
ཀ་རཱི་ཤེ།  ཏི་ཏི།  རི་རི་རི་རི་རི་རི།  ཏི་རི་ཏི་ཕུ་ས།  རི་ཕུ།  རི་ཕུ།  རི་ཕུ།  རི་ཕུ།  རི་ཕུ།  རི་ཕུ།  རི་ཕུ།  རི་
པུ།  ནཱ་ཐཱ་ནཱ་ནཱ་ཐ་ཐཱ།  ནིརྒཙྪ་ཏ།  རི་ཕུ།  རི་ཕུ།  ནིརྒཙྪ་ཏ།  པ་ལ་ཡཱ་ཐ།  སངས་རྒྱས་འཇིག་རྟེན་ལ་
ཐུགས་བརྩེ་བ་ཅན།  སེམས་ཅན་ཐམས་ཅད་ལ་ཕན་པར་ལྷག་པར་དགོངས་པ་དང་ལྡན་པ།  བྱམས་
པ་ལ་གནས་པ།  ཐུགས་རྗེ་དང་ལྡན་པ།  དགའ་བ་ལ་གནས་པ།  བཏང་སྙོམས་ལ་གནས་པ་གཤེགས་
ཀྱིས།  ཀྵི་པྲ་ནིརྒཙྪ་ཏེ་སྭཱཧཱ།  སངས་རྒྱས་ཀྱི་ཡེ་ཤེས་ཀྱི་མཆོག་དང་།  ཆོས་ཉིད་ཀྱི་ལྷ་ཐམས་ཅད་དང་།
འབྱུང་པོ་ཐམས་ཅད་ལ་བཀའ་སྩལ་བའི་གསང་སྔགས་ཀྱི་གཞི་འདི་དག་གྲུབ་པའོ།  ། ཚིགས་སུ་
བཅད་པ་འདི་དག་ནི་གྲུབ་པའོ།  ། ཞེས་བརྗོད་དོ།  དེ་ནས།  མེ་ལོང་ཆེན་པོར་གྲོང་ཁྱེར་སོགས་ཀྱི་གཟུགས་བརྙན་འཆར་དུ་བཅུག་ཏེ་སྒྲུབ་གྲོགས་དང་བཅས་པས།  ཚིག་མཚམས་རྣམས་སུ་བུམ་ཆུ་དང་མེ་ཏོག་འཐོར་བ་དང་བཅས་སྐད་
288
གསང་མཐོན་པོས།  གང་ལ་སེར་སྣ་རྣམ་ཆགས་པ།  ། ཞེས་པ་ནས།  ཁྱེད་ཅག་སྡིག་པར་མ་གྱུར་
ཅིག།  ། སངས་རྒྱས་ལྷ་རྣམས་སྟོང་དག་གིས།  ། ཡོངས་སུ་བསྐོར་ཞིང་གཤེགས་མཛད་ཀྱིས།  ། སྡང་
སེམས་ལྡན་བ་རྣམས་བྱེར་ཅིག། སྙིང་རྗེའི་བདག་ཉིད་ཅན་རྣམས་འཁོད།  ། སངས་རྒྱས་རང་སངས་
རྒྱས་རྣམས་དང་།  དགྲ་བཅོམ་སློབ་པའི་བདེན་ཚིག་གིས།  ། འཇིག་རྟེན་མི་ཕན་བྱེད་པ་རྣམས།  ། གྲོང་
ཁྱེར་འདི་ནས་ཕྱིར་སོངས་ཞིག། སེམས་ཅན་ཀུན་དང་སྲོག་ཆགས་ཀུན།  ། འབྱུང་པོ་ཀུན་དང་ཁྱེད་
ཅག་ཀུན།  ། བདེ་བ་འབའ་ཞིག་ལྡན་གྱུར་ཅིག། གང་ཡང་སྡིག་པར་མ་གྱུར་ཅིག། འབྱུང་པོ་གང་དག་
འདིར་ནི་ལྷགས་གྱུར་ཏེ།  ། སའམ་འོན་ཏེ་བར་སྣང་འཁོད་པ་དག། སྐྱེ་དགུ་རྣམས་ལ་རྟག་ཏུ་བྱམས་
བྱེད་ཅིང་།  ། ཉིན་དང་མཚན་དུ་ཆོས་ལ་སྤྱོད་གྱུར་ཅིག། ཅེས་བརྗོད།  བུམ་ཆུ་འཐོར་ཤིང་ལོ་གྱོན་མའི་སྔགས་ཀྱི་མཐར།  དགོན་སྡེའམ།  གྲོང་ཁྱེར་རམ།  ཡུལ་ལྗོངས་སམ།  སྐྱེ་བོའ་ིཚོགས་སམ།  རྟ་ཕྱུགས་ཀྱི་ཚོགས་
འདི་དག་གི་སྡིག་པ་དང་སྒྲིབ་པ་ཐམས་ཅད་ཤནྟིཾ་ཀུ་རུ་ཡེ་སྭཱཧཱ།  དེ་བཞིན་དུ་ནད་ཐམས་ཅད།  རིམས་
ཐམས་ཅད།  གདོན་ཐམས་ཅད།  ཉེ་བར་འཚེ་བ་ཐམས་ཅད་ཅེས་སོགས་སྦྱར་ལ་བརྗོད།  འགྲུལ་སོགས་འཛེམ་དགོས་རིགས་མིན་ན།  སྔགས་བརྗོད་པ་དང་བཅས་གྲོང་ཁྱེར་སོགས་ཀྱི་མཐའ་སྐོར་ཞིང་བུམ་ཆུ་འཐོར།  ཕྱོགས་མཚམས་ནས་དབུས་སུའང་བསྡུས་ཏེ་བུམ་ཆུ་མང་ཙམ་བླུགས།  དེའི་ཚེ་དམིགས་པ་ནི།  བུམ་ཆུའི་རྡུལ་ཐམས་ཅད་རི་ཁྲོད་མར་བསམ་ལ།  དེ་དག་གིས་ནད་དང་ནད་བདག་ཐམས་ཅད་ཕྱག་འཚན་གྱིས་བཅད་གཏུགཞལ་དུ་གསོལ།  སྐུ་ལས་སྐྱེས་པའི་མེས་བསྲེགས།  བདུད་རྩིས་བཀྲུས།  རླུང་གིས་གཏོར་བས་མིང་ཙམ་ཡང་མ་ལུས་པར་བསམ།  དེ་ནས་བསྲུང་ཞིང་མཚམས་གཅོད་པ་ནི།  དམིགས་ཡུལ་གྱི་སྟེང་གི་ནམ་མཁར་རིན་པོ་ཆེ་སྣ་ཚོགས་ཀྱི་རི་བོ་དང་ཞེས་སོགས་ཀྱིས་ལྷ་མོ་བསྐྱེད།  ཡེ་ཤེས་པ་བསྟིམ།  དབང་བསྐུར་རྒྱས་གདབ་མཆོད་བསྟོད་རྣམས་བྱས་ལ།  བཅོམ་ལྡན་འདས་རི་
ཁྲོད་ལོ་མ་གྱོན་མས་དམིགས་ཡུལ་འདི་རྣམས་ནད་རིམས་གདོན་བགེགས་ཐམས་ཅད་ལས་བསྲུང་བ་
དང་བསྐྱབ་པར་མཛད་དུ་གསོལ།  ། ཞེས་ལན་གསུམ་སོགས་ཀྱིས་གསོལ་བ་ཤུགས་དྲག་ཏུ་བཏབ།  དེ་ལྟར་
གསོལ་བ་བཏབ་པས་རྗེ་བཙུན་མ་ལས་རང་འདྲའི་སྤྲུལ་པ་བསམ་གྱིས་མི་ཁྱབ་པ་འཕྲོས་ཏེ་ནད་
བདག་ནད་དང་བཅས་པ་རྣམས་སྐུའི་འོད་ཟེར་གྱིས་བསྲེགས།  ཞལ་དུ་གསོལ།  ཕྱག་མཚན་གྱིས་
ཐལ་བའི་རྡུལ་ཕྲན་བཞིན་དུ་བརླག། ཡང་སྐུ་ལས་འོད་ཟེར་འཕྲོས།  བསྲེགས་པའི་ཐལ་བ་རྣམས་
ཀྱང་རླུང་གིས་གཏོར་ཏེ་མེད་པར་བྱས།  སླར་ཡང